Meyer (Lizums)

Meyer a. d. H. Lysohn (ka Meijer) oli Rootsi ja Liivimaa aadlisuguvõsa.

Meyercrantz a. d. H. Nursie v. Rauge (ka Meijercrantz) olid Liivimaalt pärit Rootsi aadlikud, keda ei introdutseeritud Rootsi rüütelkonda Meyer nr. 329-st eraldiseisva suguvõsana.

Märkus: kõik kuupäevad vkj; ukj kuni 1700 + 10 päeva, 1701–1800 + 11 päeva, alates 1801 + 12 päeva.

Ajalugu

Suguvõsa põlvnes Riia käsitöölistest.

7. augustil 1645 tõsteti Rootsi sõjaväelane Valentin Meyer aadliseisusse ning suguvõsa introdutseeriti 1647. aastal Rootsi rüütelkonda (nr. 329) (märkus: Rootsi Rüütlite Koja tellimustöö (1925–36) tunnustatud genealoog Gustaf Magnus Elgenstiernale (1871–1948) von Meijer nr. 329 kohta; uurimustöö paraku puudulik, tänu millele tunnistati Meijer  nr. 329 alates maist 1781 väljasurnud suguvõsaks).

21. märtsil 1688 tõsteti Rootsi sõjaväelane, kindralmajor Valentin von Meyeri vennapoeg, Barthold Meyer koos oma vendadega aadliseisusse nimega von Meyercrantz.

Keisrinna Katariina I diplom [03.05. – 31.12.1725] ("offene Diploma") Rootsi armee teenistusest erru läinud major Gustav Meyerile, kes läks erru 30. aprillil 1723, Liivimaa hertsogkonna aadlimatriklisse kandmise kohta nimega "von Meyercrantz". Avaldus oli esitatud 3. mail 1725, kuid see oli jäänud allkirjastamata ent diplom kanti Vene impeeriumi kinnitamata aadlimatriklite nimekirja, diplomi originaal on hävinud, koopia asub Venemaal Peterburis (märkus: Gustav Meyer oli avaldanud ka oma pahameelt tema soovi täitmata jätmise pärast). 

Kindralmajor Valentin von Meyeri järeltulijad immatrikuleeriti 1733. aastal Liivimaa rüütelkonna aadlimatriklisse (nr. 85), teadaolevalt ei ole matrikkel säilinud.

Kogumik "Märkmeid aadlike ajaloost" nr. 189 (Sammlung "Adelsgeschichticher Notizen" No 189), mis oli koostatud 22. aprillil 1842 Tartu Saksa Perekonnaajaloo Uurimise Seltsi poolt Liivimaa rüütelkonna aadlimatriklisse kuulunud Meyer Nr. 85 kohta (märkus: Tartu Saksa Perekonnaajaloo Uurimise Seltsi poolne katse taastada aadlimatrikkel Meyer nr. 85; seltsi poolt leitud allikad ja tõendid olid ebapiisavad ning sisaldasid ainult Lizumsis (Lysohn) ja Druvienas (Druween) elanud Meyer a. d. H. Lysohn-i suguvõsa liikmeid, tänu millele tunnistati Meyer  nr. 85 alates maist 1781 väljasurnud suguvõsaks).

Suguvõsa viimane meesliige Lizumsis ja Druvienas oli Valentin Burchard von Meyer, kes suri (märkus: hukkus jahil olles rikošeti tagajärjel) 5. mail 1781. aastal. Viimane naisliige Lizumsis ja Druvienas oli paruness Johanna Margaretha Malama (sündinud von Meyer), kes suri 25. jaanuaril 1804. aastal.

Meyerite suguvõsa mõisavaldused

XVII-XVIII sajandil kuulusid suguvõsale Nabe mõis (Nabben), Lizumsi mõis (Lysohn), Druviena mõis (Druween), Apeltiene mõis (Appelthen), Väike-Soldina (Klein-Soldina) ja Suur-Soldina mõis (Groß-Soldina). Samuti Vändra mõis (Fennern), Pähu mõis (Pähho), Plānupe mõis (Planup) ja Võduvere mõis (Woddofer).

Sugupuu
Meyerite sugupuu, mille esitamiseks on kasutatud de Villiers/Pama süsteemi (en).

A Bartold Meyer († u 1590), 1558 Riia pagarimeister
B Eberhard (Ewert) Meyer (u 1572 – 1643, Riia), Riia kullassepp, 1600 mainitud meistrina; ⚭ (1600) Riia kullassepa Valentin Mölleri (1574 mainitud meistrina) tütre Anna Mölleriga
C1 Valentin von Meyer (1601–1674), Rootsi aadlik (1645), Rootsi kindralmajor, Halle administraator, Brackwede (Bröckwörde) komandant, Mindeni komandant, Birseni komandant, Kaueni lossi komandant, Riia komandant, Miitavi ülemkomandant. Nabe, Lizumsi, Druviena, Apeltiene, Suur-Soldina ja Väike-Soldina mõisnik
D1 Leonhard Friedrich von Meyer (1637 – † pärast 1690), Rootsi sõjaväelane, kapten Klaus von Vietinghoffi kompanii fänrik (lipnik) (1663–68), kapten Jacob Benneti kompanii leitnant (1672–1673), Lizumsi, Druviena, Apeltiene, Suur-Soldina (alates 1678) ja Väike-Soldina mõisnik, vennapoeg Valentin von Meyeri kasuisa (D3-E3)
D2 Tütar; ⚭ nõbu Eberhard von Meyercrantziga
D3 Gustav von Meyer († 1729, maetud Riias), Rootsi sõjaväelane, 1680–89 leitnant, 1690–1713 kapten, 1725 major. Kol. Mauritz Vellingki, kes oli Otto Vellingki vend, (Karjala) rügemendi, kapten Gustav Johan Löwe kompanii ja kapten Johan von Klingenbergi 5. kompanii leitnant (1680). Apeltiene mõisnik, alates 18.04.1713 Lizumsi ja Druviena mõisnik; ⚭ Dorothea von Mengdeniga
E1 Juliana von Meyer († pärast 1729); ⚭ (1713) Raunas komissar Johann Georg Pfundtiga
E2 Euphrosina von Meyer († pärast 1729)
E3 Valentin von Meyer (1685–1752, Lizums), Leonhard Friedrich von Meyeri kasupoeg (C1-D1), Venemaa porutšik, 1717 osales Baltisaksa aadli Maapäeval (Landtag) Riias, Wendeni (Cēsis) sillakohtunik (Ordnungsrichter) (al.1727), teistel andmetel ka Wendeni (Cēsis) bürgermeister (al.1727; jätkas 1737-40). Lizumsi, Apeltiene (müüs 1726), Druviena, Suur-Soldina (alates 1723) ja Väike-Soldina (alates 1723) mõisnik; ⚭I (1714) Johanna Margaretha von Engelhardtiga († 1738), kes oli kapten vabahärra Jakob Gustaf von Bellingshauseni († u 1711) lesk. ⚭II Johanna Juliana von Ceumerniga (1694–1769)
E4 Otto Christopher von Meyer (1686–1750, Druviena), Venemaa porutšik, Väike-Soldina (müüs 1749) ja Druviena mõisnik; ⚭ Anna von Gartziga (1687–1753)
F1 Anna Hedwig von Meyer (1719–1773, Lizums); ⚭ (1740) Tirzas sekretär Franz Lämmerhirtiga (aadeldatuna (1747) Frantz von Lämmerhirten) († 1757), abielust sündisid viis poega ja kolm tütart
F2 Apollonia von Meyer (1720–1783, Druviena); ⚭ 1. järgu majori von Schawitziga
F3 Wilhelm Gustav von Meyer (1725–1779, Druviena), Venemaa major, Lizumsi ja Druviena mõisnik; ⚭I (1753) Trikātas Christina von Ceumerniga (1722–1756), ⚭II (1760) Velēnas Johanna Augusta von Ceumerniga (1730–1780)
G1 Ebba Agnesa Juliana von Meyer (1754–1755)
G2 Valentin Burchard von Meyer (1762–1781), Lizumsi ja Druviena mõisnik
G3 Juliana Ulrica von Meyer (1765–1766)
F4 Johanna Margaretha von Meyer (25. august 1728, Druviena – 25. jaanuar 1804, Lizums), Lizumsi ja Druviena pärijanna (6. veebruar 1785); ⚭ (1748) Tirzas Vene armee porutšiku (hiljem alampolkovnik) parun Ivan Andrejevitš Malamaga (1721–1760, langes lahingus), abielust sündisid kaks poega
F5 Valentin Gustav von Meyer (1733–1760)
E5 Beatha Justina von Meyer (1693–1759, Druviena); ⚭I (1723) Raunas kapten Johann von Güldenschantziga († u 1734), abielust sündisid tütar ja poeg. Poeg Gotthardt Wilhelm von Güldenschantz (1727–1780) oli Podoolia kubermangu Güldenschantzide (vene k. Гильденшанц) esiisa (märkus: aadeldatud 1844 Gotthardt Wilhelmi pojapojapoeg major Carl von Güldenschantz koos poja ja tütrega). ⚭II (1737) pastor Johann Michael Langhanckega († 1747)
E6 Anna Cornelia von Meyer († pärast 1729); ⚭ major J. C. von Keyserlingkiga († pärast 1732)
E7 Louisa Eleonora von Meyer († pärast 1739, Väike-Soldina); ⚭ (1729)  Velēnas Permi dragoonirügemendi porutšiku (hiljem kapten) Martin Felixiga (u 1686, Kolberģis – † pärast 1756, Väike-Soldina), kes oli Rootsi armee teenistuses kuni 1719 (kornet) ning omas kahte Vene armee ohvitseri patenti (porutšik; kapten), Väike-Soldina rentnik (alates 27.09.1753). Abielust sündisid neli tütart ja poeg 1. järgu major Christoph von Felix (1739 – 5. september 1771, Izmajil; langes lahingus)
E8 Anna Dorothea von Meyer († 1756 Väike-Soldinas, maetud Narvas); ⚭ kapten Martin von Felixiga
D4 Cornelia von Meyer; ⚭ kapten Martin von Löwensterniga (1637–1673)
D5 Anna Magdalena von Meyer; ⚭ Carl Rötcheniga
D6 Maria Elisabeth von Meyer († pärast 1697)
D7 Beata Justina von Meyer († pärast 1700); ⚭ kapten Martin von Löwensterniga (1637–1673), Rootsi armee kindralleitnant vabahärra Didrik Johan von Löwensterni (1667, Liivimaa – 1740, Stockholm) ema
D8 Anna Christina von Meyer
D9 Valentin von Meyer (*, † 1653)
D10 Apollonia von Meyer (*, † 1658 Riias)
C2 Bartholomeus Meyer († 1656 ?, maetud Riias), Võnnu koguduse vikaar (1626), hiljem pastor, konsistooriuminõunik, praost; ⚭I Anna Schraderiga († 1649), ⚭II Margareta Mölleriga
D1 Jürgen alias Georg von Meyercrantz (1638 ? –1693), Rootsi aadlik (1688), Rootsi sõjaväelane, Liivimaa aadlilipkonna kornet ja kortermeister (1678-79), kapten; ⚭ Magdalena von Ceumerniga († 1710)
D2 Eberhard von Meyercrantz; ⚭ oma nõoga (C1-D2)
D3 Barthold von Meyercrantz (1659, Liivimaa –  juuli 1710, Riia; langes lahingus), Rootsi aadlik (1688), Rootsi ooberstleitnant; ⚭I (u enne 1688) NN Grotiga, kes oli Tartu sõjakomissari Georg Groti tütar. ⚭II (1698) Tartus Dorothea von Rothauseniga († 1710, Riia), kes oli Caspar Anton Christiani (aadeldatuna (1676) von Sternfeldt) (1644–1697) lesk ja Nursi mõisniku Joachim von Rothauseni (1634–1683) tütar
E1 Anna Maria Christina von Meyercrantz (1698 ? − pärast 1748); ⚭ (enne 1736) major Christer von Brandteniga († u 1743)
E2 Eva Dorothea von Meyercrantz (1699, Tartu − 1743, Rannu); ⚭ (u 1719) polkovnik parun Otto Johann von Rönnega (1690−1755), kes oli a. d. H. Tammenhof ja Nursi mõisnik (kuni 1721); Vene armee kindralporutšik parun Carl Gustav von Rönne (1720–1786) ema
D4 Valentin von Meyer († pärast 1689), Rootsi leitnant
D5 Heinrich von Meyer (1670−?), Rootsi leitnant
D6 Jobst Hilmar alias Justus von Meyercrantz (1673−?), Rootsi sõjaväelane, ooberstleitnant Georg Gustav Wrangeli (Niggeni) maamiilitsa pataljoni kapten, kompanii ülem (1701–04)
C3 Heinrich Meyer (1623–1694, Riia), Riia kullassepp, esimene meistriteos 24.09.1654; ⚭ Anna Wiesega († 1709 Riias)
D1 Conradt Meyer (1659 − katku 1710, Riia)
D2 Dorothea Meyer (1661−?)
D3 Catharina Meyer (1663−?)
D4 Jacob Meyer (1666 – katku 1710, Riia), Riia kullassepp, esimene meistriteos 01.10.1696; ⚭ (1703) Riias Catharina Elisabeth Borgentreichiga (1679–1753)
E1 Peter Meyer (1703 – katku 1710)
E2 Heinrich Meyer (1704–1706)
E3 Anna Meyer (1706 – katku 1710)
E4 Jacob Meyer (1710 – katku 1710)
D5 Heinrich Meyer (1674−?)
C4 Tütar NN Meyer († pärast 1658)

Teisi suguvõsa liikmeid
Conrad Meyer († 1656 Riias), Riia kullassepp, esimene meistritöö 1613
Carl Gustav von Meyer (1676 – 1751), Valentin Meyeri pojapoeg, oli Rootsi ja Vene sõjaväelane (major), Vändra ning Pähu mõisnik; ⚭ (u 1707) Johanna Regina Bennetiga (1687–1740)
NN von Meyer, Venemaa polkovnik, kindralmajor Valentin von Meyeri järeltulija; ⚭ Irina Jakovlevna NN, abielust sündis poeg Simeon von Meyer (info 27. veebruarist 1783 Lysohni ja Druweeni mõisate pärimisõiguse aktide kogumikust)

Viited

Kategooria:Liivimaa aadlisuguvõsad
Kategooria:Rootsi introdutseeritud aadel
Kategooria:Liivimaa matrikliaadel